เรื่องร้องเรียน: ช่วยแก้ปัญหารถติดในซอยสุขสวัสดิ์ 30 ให้หน่อยค่ะ รถติดในซอยมากโดยเฉพาะในช่วงเวลาเร่งด่วน มีรถสัญจรในซอยเยอะ มีทั้งรถบรรทุกเข้าออก รถคนอาศัยในหมู่บ้าน สภาพซอยเป็นทางโค้งเยอะ ไม่มีพื้นที่ฟุตบาทให้เดิน มีการสร้างสิ่งปลูกสร้างทับคลองน้ำ ปลูกบ้านติดถนน วางถังขยะ มีเสาไฟฟ้าในทางโค้ง
การดำเนินการของเจ้าหน้าที่: สำนักงานเขตราษฎร์บูรณะโดยฝ่ายโยธา ได้ดำเนินการตรวจสอบแล้วพบว่า ซอยสุขสวัสดิ์ 30 ตั้งแต่ถนนสุขสวัสดิ์ ถึง ทางด่วน โดยสภาพทางกายภาพถนนมีขนาดที่ค่อนข้างแคบ ซึ่งได้ก่อสร้างถนนจนสุดเขตทางแล้ว โดยในส่วนของเสาไฟฟ้าที่กีดขวางทางสัญจร จะดำเนินการแจ้งประสานการไฟฟ้าให้ดำเนินการตรวจสอบแก้ไข ส่วนอาคารที่มีการก่อสร้างตามที่ร้องเรียน พบว่าอาคารดังกล่าวก่อสร้างอยู่ในที่ดินที่มีโฉนดที่ดินมิได้ก่อสร้าง รุกล้ำที่สาธารณะแต่อย่างใด ส่วนซอยสุขสวัสดิ์ 30 ตั้งแต่ช่วงทางด่วน ถึงสุดซอยสุขสวัสดิ์ 30 มีเขตทางที่กว้างกว่า ในส่วนนี้สำนักงานเขตราษฎร์บูรณะ จะดำเนินการสำรวจออกแบบ เพื่อขยายเขตทางและก่อสร้างทางเท้าเพื่ออำนวยความสะดวกให้กับประชาชนที่ใช้สัญจรในบริเวณดังกล่าวต่อไป
ความเห็นของผู้แจ้ง: แจ้งเรื่อง
พื้นที่: แขวงบางปะกอก เขตราษฎร์บูรณะ กรุงเทพมหานคร